Innojok

Innojok Oy on tekniikan tohtori Jukka Jokiniemen vuonna 1993 Helsingissä perustama yritys. Yritys on valaisinalan yritys, jonka toimintaan kuuluvat valaisinten ja kirkasvalojen suunnittelu, valmistus, maahantuonti ja markkinointi. Innojokin tuotemerkit ovat Innolux Design ja Innosol. Innojok Oy suunnittelee ja toteuttaa valaistuksia työ- ja asuinympäristöihin. Yritys myös konsultoi julkisten tilojen valaistuksen suunnittelijoita ja toteuttajia. Innojokin suunnittelemiin ja markkinoimiin Innolux-valaisimiin kuuluu yleis- ja sisustusvalaisimia sekä työtila-, ulko- ja suurennuslasivalaisimia. Innolux Design -malliston valaisimet ovat Suomessa valmistettuja, tunnettujen suomalaisten muotoilijoiden klassikkovalaisimia sekä moderneja malleja. Muut tuotteet valmistetaan pääosin Suomessa. Innosol-kirkasvalolaitteet ovat Det Norske Veritasin sertifioimia lääkinnällisiä laitteita. Innojokin tuotteilla on oikeus käyttää Suomalaisen Työn Liiton Avainlippu-tunnusta. Yrityksen perustaja Jukka Jokiniemi on näkövammainen. Hän sokeutui silmänpohjan rappeuman vuoksi vähitellen kymmenessä vuodessa saatuaan tietää sairaudesta 1981. Innojokin valaisinsuunnittelussa lähtökohtana onkin käsite Design for All, mikä tarkoittaa että heikkonäköisille ja muille erityisryhmille soveltuva valaistus palvelee samalla kaikkia ihmisiä. Innojok Oy työllistää noin 25 henkilöä. Liikevaihto oli 5,7 miljoonaa euroa vuonna 2014. Yritys vie valaisimia noin 20 maahan. Suomessa yrityksellä on toimisto ja tehtaanmyymälä Helsingin Kurkimäessä sekä logistiikkakeskus Keravalla. ===Muotoilijat=== * Yki Nummi * Lisa Johansson-Pape * Eero Aarnio * Milla Björk-Vartiainen * Brita Flander * Martti Jännes * Isa Kolehmainen * Teija Marjamaa * Timo Niskanen * Pauli Partanen * Eero Sairanen * Terhi Tuominen ==Palkinnot ja huomionosoitukset== * Wallpaper* Design palkinto 2011 INNOSOL Kubo –kirkasvalohoitolaitteelle Best brightener-kategoriassa, Wallpaper*, Englanti (helmikuu 2011) Wallpaper* Design Awards 2011 Wallpaper*, viitattu 14.7.2011 * Red Dot -palkinto 2010 INNOSOL Kubo –kirkasvalohoitolaitteelle, Design Zentrum Nordhein Westfalen, Saksa Red Dot winners Lighting and lamps viitattu 14.7.2011 * European Consumers Choice Award 2009-2010 Rondo ja Sunny kirkasvalohoitolaitteet, European Consumers Choice, Bryssel, Belgia European Consumers Choice viitattu 14.7.2011 * Vuoden Sähköinsinööri 2010 Tekniikan tohtori Jukka Jokiniemi, Sähköinsinööriliitto ry Vuoden Sähköinsinööri 2010-titteli Jukka Jokiniemelle Sähköinsinööriliitto, viitattu 14.7.2011 * Sisustusilmiö 2009 palkinto Habitare messut-09, Sisustussuunnittelijat Si ry Tunnustusta Innojokille Sisustussuunnittelijat Si ry, viitattu 14.7.2011 * Vuoden 2008 esimerkillinen vammaistyöllistäjä, VATES-säätiö Kirkasvalo- ja designvalaisimia valmistavasta Innojokista vuoden esimerkillinen vammaistyöllistäjä Vates-säätiö, viitattu 14.7.2011 * Vuoden 2004 näkövammaisyrittäjä, Näkövammaisten Keskusliitto ==Lähteet== == Aiheesta muualla == * You Tube - Jukka Jokiniemi Ted EX seminaarissa * Los Angeles Times - New Finnish Design Scenarios exhibit has a light touch *Wallpaper palkitsi Eero Aarnion kirkasvalolampun * Helsingin kaupunki - Innojok markkinoi kirkasvaloa, designvalaisimia * MTV3 T.i.l.a. - Uusia kotimaisia valaisimia ja uustuotannon klassikkoja * Glorian koti – Valoa kaikille * Loistovinkki - Piristävää kirkasvalohoitoa pimeyteen * Loistovinkki - Kauniit ja rohkeat valaisimet * Liv – Unelma mökki * CNN - Helsinki's battle against the darkness Luokka:Suomalaiset muotoilualan yritykset Luokka:Sisustusalan tuotemerkit Luokka:Suomalaiset tukkukaupat